bindingsavstand
Store norske leksikon,Realfag,Kjemi,Kjemi
Bindingsavstand er avstanden mellom to atomer som er bundet til hverandre i en kjemisk forbindelse. Bindingsavstanden mellom atomene i et molekyl eller et fast stoff kan bestemmes ved hjelp av fysikalsk-kjemiske målemetoder, for eksempel røntgendiffraksjon, elektrondiffraksjon eller nøytrondiffraksjon.
Kjennskap til bindingsavstander kan blant annet gi informasjon om styrken til en binding og om de kjemiske omgivelsene til atomene. Kortere bindingsavstand for ett og samme par av atomer innebærer høyere bindingsstyrke.Kunnskap om bindingsavstander og bindingsvinkler (mellom valgte atomer) er også viktig for forståelsen av samspillet mellom struktur og fysikalske og kjemiske egenskaper for alle typer kjemiske forbindelser. Les mer i Store norske leksikon kjemi